Lilja Sesselja Ólafsdóttir hefur verið ráðin aðstoðarskólameistari Menntaskóla Borgarfjarðar úr hópi ellefu umsækjanda . Hún hefur störf í febrúar . Lilja kenndi við Grunnskólann í Borgarnesi á árunum 1986 til 2003 . Árið eftir gegndi hún starfi aðstoðarskólastjóra við sama skóla , ásamt því að kenna í hlutastarfi á Bifröst . Frá árinu 2005 hefur hún starfað sem deildarstjóri frumgreinadeildar við Háskólann á Bifröst . Lilja er með kennarapróf frá Kennaraháskóla Íslands , lauk Diploma í stjórnun og Mastersgráðu , MED , frá sama skóla . Einnig hefur hún framhaldsnám í íslensku . Samkvæmt því sem fram kemur í auglýsingu um aðstoðarskólameistara mun hann aðstoða skólameistara við undirbúning skólahalds , sinna áfangastjórnun og öðrum stjórnunarstörfum samkvæmt nánara samkomulagi . Fram að skólabyrjun verður starfshlutfallið 100% við stjórnun en eftir að kennsla hefst er gert ráð fyrir að starfshlutfall við stjórnun verði 75% og á móti sinni viðkomandi kennslu á sínu fagsviði . Á myndinni eru þau Ársæll Guðmundsson skólameistari og Lilja S. Ólafsdóttir aðstoðarskólameistari Menntaskóla Borgarfjarðar .